Nyomatvásár a Parti Medvében
2026-08-28 - 2026-08-30 | Parti Medve, Ignatovity Jakov utca 2., Szentendre, Pest, 2000
Nyomatvásár a Szentendre Éjjel-Nappal Nyitva Fesztivál teljes ideje alatt!
20% kedvezmény egyes alkotók nyomataira.

RandomArt
2026-08-28 - 2026-08-30 | Adria Cafe, Kossuth Lajos utca 4., Szentendre, Pest megye, 2000, Magyarország
RandomArt
A véletlenszerűség nagyszerűsége.
A kreatív alkotások létrehozásában létezhet-e olyan, amiben az alkotó akaratán túl (mégis vele) a „véletlen” formateremtés és színvilág adja a megismételhetetlen, egyszeri látványt? Sőt, olyan vizuális élmény nyújthat, amiben a szemlélődő keresheti, és megtalálhatja a számára értékes esztétikai tartalmat? A kiállítási anyag válogatásakor mindig szembesültünk ezekkel a dilemmákkal és végül is a tárlat anyaga igazolta azt, hogy: igen!

Van olyan akarat, amikor elfogadjuk, hogy nem a teljes tudatosság irányít, hanem átadjuk magunkat az anyagok, eszközök, a képzelet és fantázia világának, a megvalósulás szükségszerűségének. A végeredmény mindig egy kifejezési forma lesz, de közben észre sem vesszük, hogy milyen fontos volt az az idő, az a folyamat, az az önmagunkkal való törődés és felfedezett önismeret, amire nagyon szükségünk volt. Ez a véletlenszerűség nagyszerűsége a „RandomArt”.
A kiállításon látható alkotások a szentendrei Petzelt József Technikum és Szakképző Iskola tanulóinak és Aladics Antal művésztanárnak a véletlenszerű munkái közé engednek betekinteni.
Jó szívvel ajánljuk mindazoknak, akik bármilyen művészeti téren (formában, stílusban) felfedezik magukban, hogy jó és értékes alkotásokat hoztak létre. „Óriási jutalmat kapsz. Létrehoztál valamit.”

Fénybe zárt idő - Pelle Tamás fotókiállítása
2026-08-28 - 2026-08-30 | Ámos Imre – Anna Margit Emlékmúzeum, Bogdányi út 10., Szentendre, Pest megye, 2000, Magyarország
Sokszor halljuk, hogy az idő fogságában élünk. Méri napjainkat, alakítja emlékeinket, és emlékeztet arra, hogy minden pillanat elmúlik. Pelle Tamás fotóit nézve azonban úgy tűnik, az idő nemcsak megállítható, hanem láthatóvá is tehető.

Képei nem egyetlen pillanatot rögzítenek, hanem az időben zajló változások lenyomatai. Munkáiban a záridő nem pusztán technikai eszköz, hanem alkotótárs. Így válnak a szélben remegő falevelek színfoltokká, és a csillagok éjszakai vándorlása fényrajzzá.

Fotói arra hívják a nézőt, hogy másként tekintsen a fényképezésre. Nem a pillanat kimerevítését, hanem az idő érzékelhetővé tételét mutatják meg – oly módon, ahogyan azt a szem önmagában nem képes látni. Munkáiban a fény, a mozgás és az idő egységes vizuális történetté állnak össze.

A hozzátartozó program:
Napfogyatkozás extrákkal – útibeszámoló Szauron szemével
augusztus 29. szombat 19:00
Ámos Imre – Anna Margit Emlékmúzeum, földszinti festőműhely

Megnéztük és Pelle Tamás barátommal végigfotóztuk a teljes napfogyatkozást, és a baszkföldi tengerpart fantasy-filmbe illő fotós helyszíneit. Az udvaron élménybeszámolót tartunk az útról, amit gazdag, vetített képanyaggal kísérünk. Ezután bezárjuk Tamás fotókiállítását, csodás természet- és asztrofotói még este 9-ig megtekinthetők.
A részvétel ingyenes.

Babakocsi kiállítás
2026-08-28 10:00 - 17:00 (Europe/Budapest) | Virágok és kívánságok tere, Alkotmány utca, Szentendre, Pest megye, 2000, Magyarország
A kiállítás a Blue Land Folklor előtti Virágok és Kívánságok terén látható. Az üzlettulajdonos gyűjteménye olyan eredeti méretű, illetve gyerekjátéknak készült babakocsikból áll, melyek a 19-20. századból származnak. Az arra járók nemcsak a babakocsik “évjáratát”, hanem jellegzetességeit, és érdekességeket is megtudhatnak.

20 éves a Szentendrei Keramikusok Egyesülete
2026-08-28 10:00 - 2026-08-30 20:00 | Barcsay Múzeum, Dumtsa Jenő utca 10., Szentendre, Pest megye, 2000, Magyarország
A Szentendrei Keramikusok Egyesülete 2026-ban ünnepeli fennállásának 20. évfordulóját. Az eseményre a Szentendre Éjjel-Nappal Nyitva Fesztivál keretein belül, augusztus 28-30. között kerül sor.
KIÁLLÍTÁS
A háromnapos program helyszíne a szentendrei Barcsay Múzeum és udvara, ahol az egyesület tagjainak alkotásaiból nyílik kiállítás ezen a hétvégén.
Megnyitó: 2026.08.29. 10.00

KIRAKODÓVÁSÁR
Egyesületünk tagjai mindhárom napon kirakodóvásárral várják az érdeklődőket a Dumtsa Korzón és a Barcsay Udvarban.

KÍSÉRŐPROGRAMOK
A kiállítás kísérőprogramjaként az udvaron különböző mesterségbemutatókkal és foglalkozásokkal várjuk az érdeklődőket.

AUGUSZTUS 29. SZOMBAT
10:00: Az egyesület születésnapi kiállításának megnyitója. A kiállítást megnyitja Vörös Judit művészettörténész, a kiállítás kurátora.
10:00-20:00: Kerámiadíszítés Kaiser Fafival
11:00-13:00: Gyerekfoglalkozás fazekaskorongon
11:00-13:00: Agyagozás Küttel Zsófival
13:00-15:00: Mesterségbemutató – Régészeti kerámialeletek restaurálása (Herceg Zsuzsa)
15:00-16:00: Mesterségbemutató – Kincugi, arannyal írt történetek (M. Szabó Anikó)
16:00-20:00: Mesterségbemutató – Edénykészítés fazekaskorongon (Rencz Mariann, Illés László, Kaszap Ákos, Bulla Gábor)
18.00: “20 éves a Szentendrei Keramikusok Egyesülete” –
Tárlatvezetés az egyesület születésnapi kiállításán Szente Krisztinával

AUGUSZTUS 30. VASÁRNAP
10:00-11:00: Mesterségbemutató-Porcelánöntés (Gálffy Ildikó)
11:00-13:00: Agyagozás Korponay Csillával
11:00-13:00: Gyerekfoglalkozás fazekaskorongon
13:00-15:00: Mesterségbemutató – Régészeti kerámialeletek restaurálása (Herceg Zsuzsa)
15:00-16:00: Mesterségbemutató-Porcelánöntés (Gálffy Ildikó)
16:00-20:00: Mesterségbemutató – Edénykészítés fazekaskorongon (Rencz Mariann, Illés László, Kaszap Ákos, Bulla Gábor)
18.00: “20 éves a Szentendrei Keramikusok Egyesülete” –
Tárlatvezetés az egyesület születésnapi kiállításán Szente Krisztinával

TÁMOGATÓINK:
BTH, Ferenczy Múzeumi Centrum, RATH Hungaria Kft., Interkerám, Magyar Kerámia Szövetség, Budapest Kerámia

Olaszország egy harapásnyira! – Postcard from Italy by Passata
2026-08-28 11:30 - 2026-08-29 00:00 | Passata Pizza, Alkotmány utca 2., Szentendre, Pest, 2000, Magyarország
A tavalyi évhez hasonlóan idén is igazi olasz hangulattal várja vendégeit a Passata a fesztivál teljes ideje alatt. Egész hétvégén olasz zene szól, a tér mediterrán hangulatba öltözik, a kemencéből pedig folyamatosan érkeznek a frissen sült, autentikus nápolyi pizzák.
Idén a hangulatot egy különleges vizuális élmény is kiegészíti: a Postcard from Italy fotópont, ahol a látogatók megörökíthetik saját olasz pillanatukat, és egy emlékezetes képpel vihetik haza a szentendrei nyár hangulatát.
A Passata célja idén is, hogy a fesztivál ideje alatt egy kis szelet Olaszországot hozzon el Szentendre szívébe – az ízeken, a hangulaton és a közös élményeken keresztül.
Ingyenes program (fogyasztás egyénileg)

Dumtsa Kézműves Kirakodó
2026-08-28 12:00 - 20:00 | Dumtsa Jenő utca, Dumtsa Jenő utca, Szentendre, Pest, 2000, Magyarország
A Dumtsa Kézműves Kirakodón ékszerek, kiegészítők, táskák, kerámiák, antikvár könyvek és még sok más megtalálható. A termékek ráadásul a legkülönbözőbb technikákkal, anyagokból készülnek: például üvegből, nemezből, akácból, de tűzzománc munkákat is találhatunk majd a standokon.

Megnyílik a Barcsay Udvar
2026-08-28 12:00 - 21:00 | Barcsay Múzeum, Dumtsa Jenő utca 10., Szentendre, Pest megye, 2000, Magyarország
A Szentendre Éjjel-Nappal Nyitva fesztivál idején a Barcsay Múzeum patinás, művészettel átitatott udvara is megnyílik. Az udvar lelke és motorja ezekben a napokban a Dalmát Szamár, amely ideiglenesen leköltözik a Szamárhegyről, hogy ide varázsolja utánozhatatlan, egyszerre családias és mediterrán hangulatát hideg, frissítő italaival és zenével! Harapnivaló finomságokkal is készülnek. Ráadásul esténként még táncra is invitálják a látogatókat. Birtokba veszi az udvart a Szentendrei Keramikusok Egyesülete is: foglalkozásaik, bemutatóik, kiállításuk igazi kézműves csemegeként várja a látogatókat.

A Barcsay Udvar programjai ingyenesen látogathatók.

Állandó program:
12:00-20:00 Alkotósarok
Barcsay Udvar
Szentendre a festők városa, ezen a hétvégén pedig te is a részese lehetsz ennek a hagyománynak. Várunk a FMC nyitott szabadtéri műtermében, ahol a fesztivál ideje alatt bárki megfestheti a saját Szentendre-vízióját. Eszközökkel, színes palettával és inspiráló környezettel várunk minden korosztályt. Engedd szabadjára a kreativitásod, kísérletezz a formákkal, és légy részese egy közös, lüktető művészeti élménynek!

Programok:

Augusztus 29., szombat
10:00 KIÁLLÍTÁSMEGNYITÓ: 20 éves a Szentendrei Keramikusok Egyesülete – keramikus kiállítás
A kiállítást megnyitja Vörös Judit művészettörténész, a kiállítás kurátora.
10:00-20:00 Kerámiadíszítés Kaiser Fafival
11:00-13:00 Gyerekfoglalkozás: alkotás fazekaskorongon
11:00-13:00 Agyagozás M. Küttel Zsófival
12:00-20:00 Alkotósarok
Szentendre a festők városa, ezen a hétvégén pedig te is a részese lehetsz ennek a hagyománynak. Várunk a FMC nyitott szabadtéri műtermében, ahol a fesztivál ideje alatt bárki megfestheti a saját Szentendre-vízióját. Eszközökkel, színes palettával és inspiráló környezettel várunk minden korosztályt. Engedd szabadjára a kreativitásod, kísérletezz a formákkal, és légy részese egy közös, lüktető művészeti élménynek!
13:00-15:00 Mesterségbemutató: Régészeti kerámia leletek restaurálása Herceg Zsuzsával
15:00-16:00 Mesterségbemutató: Kincugi – Arannyal írt történetek M. Szabó Anikóval
16:00-20:00 Mesterségbemutató: Edénykészítés fazekas korongon
Résztvevő művészek: Rencz Mariann, Illés László, Kaszap Ákos, Bulla Gábor
18:00 Tárlatvezetés a Szentendrei Keramikusok Egyesülete 20. születésnapjának kiállításában Szente Krisztinával, az egyesület elnökével
19:00-21:00 Művészeti Jósda
Barcsay Udvar
Szeretnéd megismerni a jövődet? A szentendrei művészet ebben is segít! Kérdéseidre jósdánk munkatársai, azaz múzeumpedagógusaink és Bűvös Négyes művészeti alkotásokon keresztül adja meg a válaszokat! Sok műtárggyal, és még több humorral készülünk! Gyere, és fejtsük meg együtt a jövőd!

Augusztus 30., vasárnap
10:00-20:00 Kerámiadíszítés Kaiser Fafival
10:00-11:00 Mesterségbemutató: Porcelánöntés Gálffy Ildikóval
11:00-13:00 Agyagozás Korponay Csillával
11:00-13:00 Gyerekfoglalkozás: alkotás fazekaskorongon
12:00-20:00 Alkotósarok
Szentendre a festők városa, ezen a hétvégén pedig te is a részese lehetsz ennek a hagyománynak. Várunk a FMC nyitott szabadtéri műtermében, ahol a fesztivál ideje alatt bárki megfestheti a saját Szentendre-vízióját. Eszközökkel, színes palettával és inspiráló környezettel várunk minden korosztályt. Engedd szabadjára a kreativitásod, kísérletezz a formákkal, és légy részese egy közös, lüktető művészeti élménynek!
13:00-15:00 Mesterségbemutató: Régészeti kerámia leletek restaurálása Herceg Zsuzsával
15:00-16:00 Mesterségbemutató: Porcelánöntés Gálffy Ildikóval
16:00-20:00 Mesterségbemutató: Edénykészítés fazekaskorongon
Résztvevő művészek: Rencz Mariann, Illés László, Kaszap Ákos, Bulla Gábor
18:00 Tárlatvezetés a Szentendrei Keramikusok Egyesülete 20. születésnapjának kiállításában Szente Krisztinával, az egyesület elnökével

Echoes in Two - Kétszólam - zene-tánc performansz
2026-08-28 14:00 - 14:30, 2026-08-28 17:00 - 17:30 | Fő tér, Fő tér, Szentendre, Pest, 2000, Magyarország
„Nem értelek! Hát persze! Na, ne már!”
Amikor a szavak elfogynak, megszólal a test és a dob. Egy francia zenész és egy magyar táncosnő heves, játékos és meglepő párbeszéde.
A performansz az azonos című színházi darab a Szentendre Éjjel- Nappal program-sorozatára készült, térspecifikus kivonata.

Alkotó-előadók: Gesztelyi Nagy Csilla és Pierre Martin-Bános
Szakmai konzultáns: Stern Szilvia
Asszisztens: Babos Karolina

Koprodukciós partnerek, támogatók: Magyar Zene Háza, Nemzeti Kulturális Alap, Máriahalom Önkormányzata

Képavatás | Gulyás Andrea: Érkezés
2026-08-28 14:00 - 15:00 | Városháza
Gulyás Andrea: Érkezés (2025)
Akril, vászon, 70x200cm+épített keret
A festmény geometrikus formanyelve Szentendre ikonikus sziluettjét idézi meg, miközben egy stilizált madárcsapat ívben szeli át a várost. A mozgás nemcsak a madarak vándorlását, de az emberi megérkezést, az úton levést is szimbolizálja – legyen szó utazásról vagy épp hazaérkezésről.
A kompozíció jobb oldalán feltűnő, szoborszerű nőalak – lebegő köpenyben, tömbszerűen formálva – az érkező látogatót, vagy akár a befogadó várost is testesítheti meg.
Az elvonatkoztatott, letisztult színvilág és a szerkesztett szerkezet a belső rend, a harmónia és az időtlenség érzetét kelti.
Azt gondolom, hogy a mű méltó helyre, a Szentendrei Polgármesteri Hivatal fő bejáratához kerül elhelyezésre, ahol nap mint nap sokan találkozhatnak vele – így az Érkezés szimbolikája szó szerint is beteljesül.
Program
– Fülöp Zsolt köszöntőt mond,
– Bán Blanka, Magyar Nemzeti Galéria művészettörténésze és kurátora méltatja az alkotást,
– Komáromi-Raisz Borbála fuvoladarabot ad elő, majd rövid idegenvezetést tart a Városházán belül, megtekinthető lesz az emeleti tárgyalóteremben és polgármester úr irodájában levő Gulyás Andrea képek.

Helyszín: Szentendre, Polgármesteri Hivatal földszinti előcsarnoka, Városház tér 3.

Rendkívüli játéknapok a Felnőttmegőrző - Társasjátékos Klubban
2026-08-28 14:00 - 22:00 | Civil Ház, Péter Pál utca 1., Szentendre, Pest megye, 2000, Magyarország
A fesztivál alatt a Klub rendkívüli játéknapokat tart: társasjáték-maraton három napon át. Játszhatsz a felnőtteknek szóló legjobb stratégiai, és logikai társasjátékokkal. Gyere, nézz körül, aztán úgyis itt ragadsz!
Szeretettel várjuk a társasjátékokat szerető felnőtt érdeklődőket!
„Mert játszani jó!”
Látogasd meg a Klub honlapját is: felnottmegorzo.hu
Kövess bennünket a Facebook-on: https://www.facebook.com/groups/felnottmegorzo/

Városháza a pincétől a padlásig
2026-08-28 15:00 - 17:00 | Városháza
A város egyik legjellegzetesebb épülete a Szentendrei Városháza, amely 1730 óta áll a belváros központjában. Az elmúlt években nagy népszerűségnek örvendő program keretében most ismét bejárhatjuk belülről is az épületet – egészen a pincétől a padlásig!
A séta közben természetesen számos érdekes információt megtudhatunk majd az elmúlt évszázadok itt megtörtént eseményeiről és bejuthatunk titkos helyekre is…
Sétavezető: Komáromi-Raisz Borbála
Időtartam: +/- 120 perc
Indulás: a Városháza elől
Létszám: max. 20 fő
Regisztráció: tdm@szentendre.hu
Sétajegy: 3000 Ft – a jegy előzetesen megvásárolható a szentendrei Tourinform Irodában (Dumtsa Jenő utca 22.)

Kollázskészítés Vajda Lajos nyomán Szemző Zsófia képzőművésszel
2026-08-28 15:00 - 18:00 | Vajda Múzeum, Hunyadi utca 1., Szentendre, Pest megye, 2000, Magyarország
A Vajda és a posztmodern című kiállítás kísérőprogramjaként Szemző Zsófia képzőművész kollázsworkshopot tart, amely Vajda Lajos kollázstechnikájából és alkotói szemléletéből merít inspirációt. Vajda Lajos életművében a kollázs kiemelt szerepet játszott, így a kiállítás kurátora, Szabó Noémi ennek a hagyománynak a kortárs továbbgondolására kérte fel Szemző Zsófiát.
A háromórás workshop egy szubjektív tárlatvezetéssel indul, amelynek során a művész saját nézőpontján keresztül mutatja be a kiállítást és Vajda kollázsművészetét. Ezt követően a résztvevők betekintést nyerhetnek a kollázskészítés alapjaiba egy prezentáció keretein belül, majd maguk is kipróbálhatják ezt az alkotói technikát a Vajda Múzeum udvarán.
Időpont: 2026. augusztus 28., péntek 15:00-18:00
Regisztráció: regisztracio@femuz.hu
Férőhely: 25 fő
Helyszín: Vajda Múzeum (Szentendre, Hunyadi u. 1.)
Belépés: 3200/1600 Ft

Mit eszel, ha nagy leszel?
2026-08-28 16:00 - 17:00 | Ferenczy Múzeum, Kossuth Lajos u. 5., Szentendre, Pest, 2000
Családi foglalkozás a Kerettörténetek című kiállításban
Az étkezés és a művészet találkozásait keressük, feltéve a kérdést: mit eszel, ha nagy leszel? A múzeumi látogatás inkább étteremlátogatáshoz hasonló, vagy lehet olyan, mint egy családi ebéd? Pótolhatja-e a gyorsétterem a kényelmes reggelit, és helyettesítheti-e az online elénk kerülő gyors, rövid videó a klasszikus művészi élményt?
Közös asztalhoz ülve együtt fogjuk keresni a válaszokat a felmerülő kérdésekre, megnézzük, milyen párhuzamok vannak az ételek és a műalkotások között, végül pedig éhes szemekkel felfedezzük a Kerettörténetek kiállítást, a műveken felbukkanó ételek után kutatva.
A program vezetője Novák Levi múzeumpedagógus. Tíz éven felülieknek ajánlott.
Regisztráció: regisztracio@femuz.hu
Időpont: 2026. augusztus 28., péntek 16:00
Helyszín: Ferenczy Múzeum (Szentendre, Kossuth Lajos u. 5.)
Belépés: 3200/1600 Ft

Látványagyagozás a Csapati Kerámiastúdióval
2026-08-28 16:00 - 18:00 | Newsee.Store, Alkotmány u.3., Szentendre, 2000, Magyarország
Ez egy 3 napos látvány agyagozás ahol be is lehet csatlakozni kicsit kipróbálni a dolgokat.
Ázsiai teakultúra, kortárs kerámia és tao.
Csapati Ceramic Studio és a Newsee Store közös programja
Meghívott vendégünk, Apáti Balázs (Csapati Ceramic Studio) keramikus(a) egész hétvégén a korongnál alkot. Gyere, ülj be egy csésze japán vagy kínai teára, és nézd végig, hogyan öltenek formát a tradicionális és kortárs teásedények: a míves gaiwanok, karakteres chawanok és egyedi csészék. Kérdezz, kóstolj és ha van kedved próbáld ki!
Pénteken 16:00-tól és hétvégén a Newsee Store teljes nyitvatartási idejében, a korong folyamatosan pörögni fog egész hétvégén.
Várunk mindenkit szeretettel!
Elérhetőségek:
• Instagram: @csapaticeramicstudio
• Instagram: @apatibalazs
• Facebook: Csapati Ceramic Studio

Pénteki programok a Lugas Pódiumon
2026-08-28 16:00 - 21:30 | Duna korzó, Duna korzó, Szentendre, Pest megye, 2000
A Duna korzón különleges harmóniában találkozik egymással a város pezsgése és a természet nyugalma. Három napon át izgalmas, mégis élhető forgatag várja az idelátogatókat: a Lázár cár tér nagyszínpadától a Lugas Pódiumon át egészen a Barlang kertjéig színes zenei műfajkavalkád szól, a teraszokon gasztronómiai élmények csábítanak, a parton népi és urbánus játékok, látványos utcai attrakciók és családi programok kínálnak kikapcsolódást minden korosztálynak. Gólyalábasok, kötéltáncosok, bábszínház és tűzzsonglőrök varázsolják el a közönséget, népek dalai, moldvai és görög táncház, valamint lendületes swing buli idézi meg a világ sokszínű kultúráját. Mindez a hűs Duna-part, a romantikus szentendrei polgárházak és a város utánozhatatlan hangulatának ölelésében.
A Lugas Pódiumon minden délután akusztikus formációk várnak!
Helyszín: Duna korzó, a Görög utcával szemben a kavicsoson
MINDEN PROGRAM INGYENES!
AUGUSZTUS 28. PÉNTEK
16:00 Fekete Jenő (ének, gitár)
Az eMeRTon díjas gitáros, énekes, dalszerző az amerikai folklór zene elkötelezettje a rock and roll, illetve a delta blues és a nagyvárosi Chicago rhythm and blues
jeles képviselője hazánkban. Már negyedik évtizede az itthoni és külföldi fesztiválok, klubok rendszeres fellépője.
17:00 Károlyfalvi Krisztina (ének) és Egri János Jr (zongora)
A duó közismert dallamokkal, jazz slágerekkel, improvizatív pillanatokkal varázsol igazi fesztiválélményt.
18:00 Salgó Viki (ének, gitár)
A dalszerző-énekes, valamint amatőr festő Pilisszentlászlón él. Angol nyelven ír dalokat, amelyeket szóló előadóként és saját zenekarával, a HOLLÓ-val is színpadra visz.
19:00 Darvas Kristóf (ének, zongora)
Kuplék, dalok, improvizációk.
20:00 Fekete Jenő (blues gitár)
21:00 Jolis Carmen és Sziszi (ének, gitár)
A Jolis Carmen és Klenner Sziszi duó repertoárján a modern blues és a dallamos pop ötvözete hangzik fel.

El Gréta: Színek, hangulatok, érzések - kiállításmegnyitó
2026-08-28 17:00 - 18:00 | Hamvas Béla Pest Megyei Könyvtár, Pátriarka u. 7., Szentendre, Pest, 2000
A Gödöllőn élő alkotó nyugdíjas éveiben, autodidakta módon fordult a rajzolás és a festészet világa felé. Az alkotás számára nem csupán tevékenység, hanem belső igény és örömforrás, amelyen keresztül kifejezheti gondolatait és érzéseit. Képeinek ihletét elsősorban a természet adja: az évszakok változása, a növények és állatok sokszínűsége, valamint az ezekben rejlő szépség és harmónia.
Műveiben gyakran megjelenik a rácsodálkozás élménye, az apró részletek felfedezésének öröme, ugyanakkor az élet múlandóságának gondolata is finoman átszövi alkotásait. Festményei egyszerre tükröznek szemlélődő nyugalmat és érzelmi mélységet. Alkotói stílusában a realisztikus ábrázolásmód és az absztrakt kifejezés eszközei sajátos egységet alkotnak. Ez a kettősség lehetőséget ad számára arra, hogy a látvány hű visszaadása mellett személyes hangulatokat, belső élményeket is közvetítsen a néző felé.
Elérhetőség: https://elgreta.hu

Ehető Vadnövények Virággal
2026-08-28 17:00 - 18:00 | Newsee.Store, Alkotmány u.3., Szentendre, 2000, Magyarország
Az ehető vadnövények olyan változatosságot, ízgazdagságot hozhatnak életünkbe, melyet érdemes megismerni s ez alkalommal megkóstolni. A NewSee Storban együtt készítünk csalánmagos energiagolyókat, A Szentendre Éjjel-Nappal hétvégéjén. Frissen készült vadnövényes zöldturmixot is kínálunk majd a golyók mellé, s amikor már igazán belemelegedtünk, előrukkolunk egy különleges teakeverékkel, melyet saját kezűleg szedett, gondosan szárított gyógynövényekből válogatok össze. Mesélek az utamról, mely ide vezetett, és részletesen bemutatom a felhasznált növényeket. Az esemény interaktív, lesz tér és lehetőség infocserére, saját tapasztalatok átadására, megosztására.
(S ha kedvet kapsz egy ehető vadnövényismereti sétához, akkor másnap, azaz szombaton délelőtt velünk tarthatsz: a Bükkös-patak partján fogunk a forrás irányába haladni, szagolgatni, dörzsölgetni, felismerni. Mindezt Szentendre belvárosából indulva, kb.másfél órában bejárható útvonalon.)
Magamról: Nevem Varga Virág, 2020-ban abbahagytam a rendszeres fűkaszálast a kertünkben és elkezdtem beazonosítani az erdőkertnek kialakított közvetlen életterünk ehető vadnövényeit. Így indult ez a vonzalom, mely azóta is töretlenül táguló univerzumként ölel körbe. Lelkesedésemet leginkább vadnövényismereti sétákon osztom meg az érdeklődőkkel, s magam is rendszeresen veszek részt a témába vágó előadásokon, túrákon, workshopokon, valamint elkezdtem Integrál Növénytani tanulmányaimat. Anyukaként is használom a növények gyógyító erejét, folyamatosan képzem magam, természetesen a biztonság, etikusság alapfontosságú. Szeretném, ha a mindennapok részévé
válna a vadnövényekkel való kapcsolódás, valamint tudatos felhasználásuk. Célom, hogy új szemmel lássuk a még élő, természetes környezetünket.
Az esemény díja: adomány alapú
Az esemény regisztrációhoz kötött: katakeeta@gmail.com

Ismerjétek meg a Játékbarlangot egy ingyenes mini kaland során!
2026-08-28 17:00 - 2026-08-30 20:00 | Játékbarlang, Alkotmány utca 14., Szentendre, Pest megye, 2000, Magyarország
Dzsungelküldetésre fel, kis kalandorok!
A Szentendre Éjjel-Nappal Nyitva Fesztivál hétvégéjén a Játékbarlang is ünnepi hangulatban vár titeket! Megnyitjuk kapuinkat, hogy a gyerkőcök próbára tehessék az ügyességüket egy ingyenes mini kaland során. A sikeres küldetésekért természetesen garantált jutalom jár!
Amíg a kicsik játszanak, fedezzétek fel a helyet, és kóstoljátok meg különleges tapas finomságainkat!Próbáljátok ki a játékot most, és várunk vissza titeket a későbbiekben is a nagyobb küldetéseinkre!

Esti zene Bíró Botonddal
2026-08-28 17:30 - 18:30 | Newsee.Store, Alkotmány u.3., Szentendre, 2000, Magyarország
Jó hangulatú zene, jó hangolatú helyen! Olasz stílusú feldolgozások hegedűn.
Hallgassátok velünk szeretettel!
A részvétel ingyenes!

III. A főtéri kereskedőházak - Török Katalin vetítettképes előadása
2026-08-28 18:00 - 19:00 | Hamvas Béla Pest Megyei Könyvtár, Pátriarka u. 7., Szentendre, Pest, 2000
A városvédő festőművész, Deim Pál (1932–2016) emlékére.

Művésztelep 100 - Rendhagyó tárlatvezetés
2026-08-28 18:00 - 19:00 | MűvészetMalom, Bogdányi u.32., Szentendre, 2000, Magyarország
Rendhagyó tárlatvezetés Bodonyi Emőke társkurátor és Vincze Ottó képzőművész közreműködésével
A kiállított festmények és történetük segítségével megismerhetjük Szentendre kulturális, építészeti örökségét, emellett Vincze Ottó a Régi Művésztelephez kötődő emlékeit eleveníti fel, ahol éveken át alkotott.
A nagyszabású jubileumi kiállítás az 1926-ban alapított szentendrei Régi Művésztelep százéves történetét tekinti át nemcsak a jól ismert, emblematikus, hanem ritkábban látott vagy nemrégiben felbukkant mű- alkotásokkal. Olyan művészek kötődtek ide, csak néhány nevet említve, mint Barcsay Jenő, Czóbel Béla, Kondor Béla, Korniss Dezső, Miháltz Pál, a nemrégiben elhunyt Aknay János, a maiak közül Baksai József, Bereznai Péter, Buhály József, Martin Henrik, Szakács Imre, akiknek életművében fontos szerep jutott ennek a környezetnek. A mostani alkalom egészen kivételesnek számít elsősorban a centenárium, illetve a tágas kiállítóterek, a MűvészetMalom három épületszárnya miatt. Így egy helyen, együtt nyílik lehetőség arra, hogy közel száz művész, az alapítók, sőt néhány, általuk példaképnek tekintett mester – Ferenczy Károly, Iványi Grünwald Béla, Réti István – alkotásától kezdve egészen a ma is a telepen alkotók munkásságáig át- tekintsük a művésztelep történetének fontosabb periódusait.
A tárlatvezetést követően közösen folytatjuk a programot a Vajda Múzeumban.
Regisztráció: regisztracio@femuz.hu

FÁKLYA - a győri Design Campus kiállításának megnyitója
2026-08-28 18:00 - 19:00 | Szentendrei Régi Művésztelep, Bogdányi u. 51., Szentendre, Pest, 2000
Idén immár ötödik alkalommal került megrendezésre a Szentendrei Régi Művésztelepen a győri Design Campus hallgatóinak alkotóhete, ahol a fiatal alkotók – építészek, tervezőgrafikusok, formatervezők – saját, kísérletező művészeti projektjeiket valósítják meg.
A Szentendrei Régi Művésztelep alapításának 100. évfordulója alkalmából az idei alkotótábor hívószava a „fáklya” volt. A résztvevők képzőművészeti és design eszközökkel, installációkkal és könyvtervezéssel reflektáltak a centenáriumi évre és arra, ahogyan a képző- és alkalmazott művészet területén minden generáció tudást, örökséget ad át az őt követőnek.
Az esemény a Petőfi Kulturális Ügynökség és a Szentendrei Régi Művésztelep programja, amely a Szentendre Éjjel-Nappal Nyitva rendezvénysorozat részeként valósul meg.

Tímár Sára és zenekara: Ének a határtalanról
2026-08-28 18:00 - 19:30 | Városháza udvar, Városház tér 3., Szentendre, Pest, 2000, Magyarország
Weöres Sándor és más költők versei világzenei hangzással – az örökkévalóság, a szerelem és a lélek mélységeinek zenei utazása.
Tímár Sára a Népművészet Ifjú Mestere, Junior Prima díjas énekes. Tagja a Sebő-együttesnek és alkotó alapítója a Dalinda acapella formációnak. 2009-ben alakította meg saját zenekarát, mely egyaránt játszik autentikus népzenét és világzenét is. A közös munka eredménye az eddig megjelent 5 lemez. Az együttes muzsikusai a Zeneakadémia népzene tanszakán szereztek előadóművészi és tanári diplomát. Tudásukat táncházak, zenei táborok, gyűjtőutak során, idős mesterektől tanulva csiszolták. A néphagyományt aktívan éltetik: játsszák, tanítják és továbbadják. Tímár Sára és zenekara rendszeres fellépője a hazai és határon túli népzenei és világzenei fesztiváloknak, kulturális rendezvényeknek.
Tímár Sára – ének
Szabó Dániel – cimbalom
Nyitrai Tamás – hegedű
Papp Endre m.v. – brácsa
Lelkes András – bőgő
Hargitai-Halászi Lehel – furulya, dob

Vörösfenyő
2026-08-28 18:00 - 20:00 | Kacsakő Bisztró, Duna korzó 21, Szentendre, Pest, 2000, Magyarország
A Vörösfenyő repertoárjában saját dalok, valamint olyan magyar és külföldi feldolgozások (Meghan Trainor, Oi Va Voi, Sziámi, The Cure, Nirvana…) szerepelnek a zenekar felállására áthangszerelve, amelyeket mindhárman szeretnek. Nevüket jellemzően egy Monty Python jelenetből kölcsönözték, ugyanis koncertjeiken ritkán szomorkodik a közönség, és általában ők sem túl komorak…
Nagy Balázs Krisztián (gitár, ének)
György Andi (hegedű, ének)
Ágoston Gábor (cajon, ütősök, vokál)
youtu.be/VLxo3SxQ25Y
www.facebook.com/vorosfenyo

Kreatív Duna-part - közös mandalaépítés
2026-08-28 18:00 - 20:00 | Kacsakő Bisztró, Duna korzó 21, Szentendre, Pest, 2000, Magyarország
Szeretettel hívunk egy közös alkotásra a Duna-parton, ahol egy tájba simuló mandalát fogunk elkészíteni. A mandalához valót a Duna-parton szedjük össze (kagylók,ágak,levelek és bármi amit a duna nekünk ajándékoz,gumicsizma,aranyóra). A másik részét pedig általunk előre színesre festett kavicsok alkotják majd.

A foglalkozást Izsa István kreatív közösségépítő és Guti Szilvia képzőművész tartja, így semmilyen előképzettségre nem lesz szükség, gyermekek és felnőttek egyaránt részt vehetnek. Kettőnk küldetése, hogy segítsük a kézműves alkotás által elérhető meditatív állapotot, aminek számos jótékony hatása van. Olyan kapuk nyílnak ki, amelyek a rohanó hétköznapokban nehezen tárulnak fel. Megnyitja a kreativitást és a belső szabadság kifejezését, amely gyerekeknek és felnőtteknek egyaránt segít a stressz és figyelemzavar oldásában, kizökkenni a megszokott sémák alól, érzések felszínre kerülését és ezáltal a feszültségek oldását, lelki egyensúly megteremtését.
Az élményfoglalkozásaink természetre hangolódva segítenek megnyitni a belső világunkat, amelyet az alkotói folyamat teljesít ki. Ezenkívül remek a közösségépítés és a szocializációs készségek fejlesztésében.
Foglalkozásainkat eddig iskolákban, gyerektáborokban, fejlesztőházakban, óvodákban és idősekotthonában tartottuk de most elhozzuk nektek a dunapartra.
A program menete:
– körbejárjuk, felfedezzük a partot olyan elemek után kutatva amik a mandalát díszitik
– a begyűjtött elemekkel és az általunk színesre festett kavicsokkal közösen megkezdjük a mandala építését
Az alkotáshoz a megadott időponton belül bármikor csatlakozhatsz, és szabadon távozhatsz a lényeg, hogy hozd magaddal a kreativitásod a játékosságod a többit mi és a természet biztosítjuk.
Lehet ez egy szólíd kis méretű, vagy akár egy hatalmas alakzat, attól függ meddig van kedvünk építeni.
Kérjük ha jössz hozz magaddal kosarat, szatyrot vagy bármit amibe kényelmesen tudod gyűjteni a mandala díszeit.
Gyere, alkoss velünk,ha sokan leszünk lehet a dunapart legnagyobb mandaláját építjük.
A parton keresd a Gyermek Világa Központ zászlóját.

Közös árnyékvetés - textilművészek performansza
2026-08-28 18:00 - 20:00 | Lakástárlat Galéria, Városház tér 4., Szentendre, Pest, 2000, Magyarország
A Lakástárlat Galériában a „Szál. Mielőtt elszakad” című textilművészek kiállításához kapcsolódóan különleges performansz keretein belül téralkotó árnyékolást hozunk létre: összekötjük a Galéria épületét a Városháza épületével. A “Közös árnyékvetés” az emberi kapcsolatokra, közös szálakra, a természet sérülékenységére hívja fel a figyelmet.
A lebegő fonalszálak és a fények játéka, valamint a kiállított alkotások új nézőpontból mutatják meg kapcsolatunkat a minket körülvevő világgal.
A program a Szentendre Éjjel-Nappal Nyitva fesztivál részeként kerül megrendezésre. A belépés ingyenes.
Létrehozó művészek: Bagdi Kata, Bálint Sára, Csíkszentmihályi Réka, Molnár Zsuzsa, Pap Kornélia, Papp Anett, Richter Sára, Sajó Borbála, Simándi-Kövér Annamária, Simon Judit, Witinka Design (Páll Katalin, Vinkler Zuzsi).

Örkény István: Válogatott egyperces novellák - vetítés és közönségtalálkozó
2026-08-28 18:00 - 20:00 | P’Art Mozi, Duna korzó 25., Szentendre, Pest, 2000
A vetítés után vendégünk lesz Takács Ádám rendező.
Örkény István kultikus Egyperces novelláinak animációs feldolgozásai az utóbbi években rendkívül népszerűvé váltak. A Funday Animation Studioban, Takács Ádám által készített látványos adaptációk olyan nagyszerű színészek hangján elevenednek meg, mint Kern András, Scherer Péter, Koltai Róbert, Sáfár Anikó, Kerekes József, Dolák-Saly Róbert.
A groteszk hangulat és a letisztult animációs stílus tökéletesen egészíti ki Örkény minimalista, elgondolkodtató történeteit.
A tartalom nem rendelkezik korhatár-besorolással.
Interjú a rendezővel

Latin szenvedély - Swing à la Django, vendég: Fischl Mónika és Dolhai Attila
2026-08-28 19:00 - 20:00 | Lázár Cár tér, Dunakorzó, Lázár cár tér, Szentendre, Pest megye, 2000
Latin szenvedély
Swing à la Django vendégei: Fischl Mónika és Dolhai Attila
Egy este, ahol a zene határok nélkül mesél szerelemről, szenvedélyről és az élet öröméről. A Swing à la Django ezúttal a latin dallamok tüzes világába invitálja közönségét, különleges vendégeikkel, Fischl Mónikával és Dolhai Attilával kiegészülve.
A koncerten a legismertebb latin ihletésű slágerek, filmzenei részletek és örökzöld dallamok csendülnek fel egyedi hangszerelésben. A gipsy swing virtuozitása, a latin ritmusok lendülete és a musicalszínpadok két népszerű sztárjának karizmatikus előadása különleges zenei élményt teremt.
A Swing à la Django jól ismert, műfajokat összekötő zenei világa, Fischl Mónika érzelemdús előadásmódja és Dolhai Attila egyedi hangja együtt igazi ünneppé varázsolja az estét. A festői Szentendre hangulata tökéletes díszletet ad ehhez a szenvedéllyel, energiával és romantikával átszőtt koncerthez.
Egy felejthetetlen nyáresti utazás Kubától Spanyolországon át egészen Latin-Amerika szívéig, ahol minden dallam a zene és az élet szeretetét hirdeti.
